[pic] | EUROOPA ÜHENDUSTE KOMISJON |

Brüssel 12.10.2007

KOM(2007) 594 lõplik

2007/0217 (CNS)

Ettepanek:

NÕUKOGU OTSUS

millega kohandatakse Bulgaaria ja Rumeenia ühinemisakti VIII lisa

(komisjoni esitatud)

SELETUSKIRI

Bulgaaria ja Rumeenia ühinemisakti VIII lisa IV jaos on määratud kindlaks, et ühenduse rahaline toetus on 85% põllumajanduse keskkonnapoliitika ja loomade heaolu meetmete puhul ja 80% muude meetmete puhul.

Nõukogu 20. septembri 2005. aasta määrusega (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) on muudetud ühenduse õigustikku, millele toetusid ühinemisläbirääkimised Bulgaaria ja Rumeeniaga. Määruse (EÜ) nr 1698/2005 artikliga 70 on kehtestatud finantsperspektiivi uus ülesehitus, mille kohaselt ei ole kaasrahastamise määr enam sätestatud mitte meetme, vaid telje tasandil.

Nõukogu 19. juuni 2006. aasta otsusega 2006/664/EÜ on Bulgaaria ja Rumeenia ühinemisakti kohandatud ning asendatud varasem tekst lõiguga, milles kehtestatakse rahaline toetus telje tasandil.

Komisjoni 15. detsembri 2006. aasta määruse (EÜ) nr 1974/2006 (milles sätestatakse nõukogu määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) kohaldamise üksikasjalikud eeskirjad, muudetud komisjoni määrusega (EÜ) nr 434/2007 Bulgaaria ja Rumeenia ühinemise tõttu Euroopa Liiduga) II lisas on sätestatud programmide soovituslik finantsjaotus maaelu arengu telje ja meetme kaupa, sealhulgas meede „Täiendavad otsetoetused“.

Meede „Täiendavad otsetoetused“ loodi ühinemisaktiga, et kanda 2007., 2008. ja 2009. aastal ühise põllumajanduspoliitika I sambasse üle piiratud hulk II samba vahendeid. Kuna vahendid kantakse üle I sambasse, jääb kõnealune meede välja maaelu arengu nelja telge hõlmavast ülesehitusest ning seetõttu ei kehti ühinemisaktis sätestatud kaasrahastamismäärad telje kohta. Siiski tuleks säilitada 80% kaasrahastamise määr, mis oli algselt kõnealuse meetme jaoks ühinemisaktiga ette nähtud.

Bulgaaria ja Rumeenia ühinemisakti tuleks seega kohandada ning täpsustada, et ühenduse rahalise toetuse ülemmäär meetme „Täiendavad otsetoetused“ puhul on 80% nagu ka 1. ja 3. telje ning tehnilise abi puhul. Nõukogu 19. juuni 2006. aasta otsusega, millega kohandatakse Bulgaaria ja Rumeenia ühinemisakti, on 2. telje kaasrahastamise määraks kehtestatud 82%. Määruse (EÜ) nr 1698/2005 artikli 70 lõike 3 punktis b on 4. telje kaasrahastamise määraks kinnitatud 80%.

Kõnealuste kohanduste ettevalmistamisel on järgitud põhimõtteid, et ühinemisläbirääkimiste tulemuste põhiolemus ja põhimõtted peaksid säilima ning et kohandusi tuleks teha ainult äärmise vajaduse korral.

Käesolev ettepanek ei mõjuta ühenduse eelarvet.

2007/0217 (CNS)

Ettepanek:

NÕUKOGU OTSUS

millega kohandatakse Bulgaaria ja Rumeenia ühinemisakti VIII lisa

EUROOPA LIIDU NÕUKOGU,

võttes arvesse Bulgaaria ja Rumeenia ühinemislepingut,

võttes arvesse Bulgaaria ja Rumeenia ühinemisakti, eriti selle artikli 34 lõiget 4,

võttes arvesse komisjoni ettepanekut,

võttes arvesse Euroopa Parlamendi arvamust[1]

ning arvestades järgmist:

(1) Nõukogu 20. septembri 2005. aasta määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta)[2] artiklis 70 on kehtestatud ühenduse rahalise toetuse protsendimäärad telje tasandil.

(2) Bulgaaria ja Rumeenia ühinemisakti (muudetud nõukogu 19. juuni 2006. aasta otsusega 2006/664/EÜ, millega kohandatakse Bulgaaria ja Rumeenia ühinemisakti VIII lisa[3]) VIII lisa IV jaos on erandina määruse (EÜ) nr 1698/2005 artiklist 70 kehtestatud EAFRD raames maaelu arenguks antava ühenduse toetuse protsendimäärad telje kohta Bulgaarias ja Rumeenias. Kõnealuse toetuse maksimummäär on 1. ja 3. telje ja tehnilise abi puhul 80% ning 2. telje puhul 82%.

(3) Telje kohta kindlaksmääratud kaasrahastamismäärasid ei saa kohaldada summade suhtes, mida Bulgaaria ja Rumeenia ühinemisakti VIII lisa I jao punkti E kohaselt võib maksta põllumajandustootjatele, kellel on õigus taotleda täiendavat riiklikku otsetoetust või abi nõukogu 29. septembri 2003. aasta määruse (EÜ) nr 1782/2003[4] (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) artikli 143c alusel.

(4) Täiendavate otsetoetuste summadele antava ühenduse rahalise toetuse ülemmäär tuleb kindlaks määrata ka selleks, et kohaldada komisoni 15. detsembri 2006. aasta määrust (EÜ) nr 1974/2006, milles sätestatakse nõukogu määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) kohaldamise üksikasjalikud eeskirjad,[5] mille II lisas on sätestatud programmide soovituslik finantsjaotus maaelu arengu telje ja meetme kaupa, sealhulgas meede „Täiendavad otsetoetused“.

(5) Selleks et mitte kaotada ühinemisläbirääkimiste tulemusi ning säilitada kaasrahastamismäärade süsteemi järjepidevus pärast maaelu arengut käsitlevate määruste tehnilist kohandamist, tuleks täiendavate otsetoetuste summadele antava ühenduse rahalise toetuse ülemmäär määrata kindlaks samal tasemel nagu 1. ja 3. telje ning tehnilise abi puhul,

ON TEINUD JÄRGMISE OTSUSE:

Artikkel 1

Bulgaaria ja Rumeenia ühinemisakti VIII lisa IV jagu asendatakse järgmisega:

„Erandina määruse (EÜ) nr 1698/2005 artikli 70 lõike 3 punktist a võib ühenduse rahaline toetus ulatuda kuni 80%ni 1. ja 3. telje, tehnilise abi ja täiendavate otsetoetuste puhul.

Erandina määruse (EÜ) nr 1698/2005 artikli 70 lõike 3 punktist b võib ühenduse rahaline toetus ulatuda kuni 82%ni 2. telje puhul.“

Artikkel 2

Käesolev otsus jõustub järgmisel päeval pärast selle avaldamist Euroopa Liidu Teatajas .

Brüssel,

Nõukogu nimel

eesistuja

[1] ELT C ..., ..., lk ....

[2] ELT L 277, 21.10.2005, lk 1. Määrust on viimati muudetud määrusega (EÜ) nr 2012/2006 (ELT L 384, 29.12.2006, lk 8).

[3] ELT L 277, 9.10.2006, lk 4.

[4] ELT L 270, 21.10.2003, lk 1. Määrust on viimati muudetud komisjoni määrusega (EÜ) nr 552/2007 (ELT L 131, 23.5.2007, lk 10).

[5] ELT L 368, 23.12.2006, lk 15. Määrust on muudetud määrusega (EÜ) nr 434/2007 (ELT L 104, 21.4.2007, lk 8).